King Animal

King Animal הוא אלבום האולפן השישי והאחרון של להקת הגראנג' סאונדגארדן שיצא לאור בנובמבר 2012 בחברות התקליטים "Seven Four", ריפבליק רקורדס בארצות הברית ו-Vertigo Records בשאר העולם. זהו השחרור הראשון של הלהקה שלא בחברת התקליטים A&M איתה הפיקו את מירב אלבומיהם הקודמים. בכל אופן כל הלייבלים הללו תחת חברת התקליטים "יוניברסל מיוזיק גרופ". האלבום הופק על ידי אדם קספר, שהפיק את אלבום האולפן הקודם של הלהקה "Down on the Upside"‏, 16 שנים קודם לכן, לפני שהתפרקה ב-1997. האלבום מכר כ-83 אלף עותקים בארצות הברית בלבד בשבוע הראשון ליציאתו, ודורג במקום ה-5 במצעד הבילבורד 200 האמריקאי, מה שעשה אותו לאלבום בעל הדירוג השלישי הטוב ביותר של סאונדגארדן, אחרי "Superunknown" ו"Down on the Upside" שהיו במקומות הראשון והשני בהתאמה. בסך הכל מכר האלבום מעל ל-235 אלף עותקים בארצות הברית, נכון ל-2016. האלבום גם הגיע לעשרת המקומות הראשונים במצעדי הבינלאומיים באוסטרליה וגרמניה, ולטופ 15 האלבומים במצעדים באירלנד ונורווגיה, ובטופ 30 של המצעדים בהולנד, שוודיה, והממלכה המאוחדת. זהו אלבום האולפן האחרון לפני מותו של סולן הלהקה, כריס קורנל ב-2017, ובעקבות זאת התפרקותה הסופית והמוחלטת של הלהקה ב-2019. בינואר 2010 הכריז סולן הלהקה כריס קורנל כי הלהקה התאחדה לאחר 13 שנים. בתחילה הלהקה הייתה מעוניינת בשחזור ובהופעות חיות של אלבומיהם הישנים, אך במהרה הכריז קורנל כי "זה יהיה מרגש להקליט שיר חדש, לראות איך להקת סאונדגארדן נשמעת אחרי זמן מה". עבודת האולפן הראשונה שהלהקה ביצעה בתקופה זו הוא סיום השיר "Black Rain" על מנת להוציא אותו ביחד עם האוסף "Telephantasm" שיצא ממש מיד לאחר איחוד הלהקה, מה ש"הצית את חוש היצירתיות אצל הלהקה" לדברי הגיטריסט קים ת'איל. בסוף 2010 המתופף מאט קמרון הזמין שעות סטודיו להראות חומרים חדשים ורעיונות שעלו לו בראש ביחד עם חברי הלהקה. בפברואר 2011 הכריזו חברי הלהקה שהם חזרו לכתוב שירים חדשים. חודש אחד לאחר מכן החלו הקלטות הלהקה לאלבום באולפן "Studio x" בסיאטל, בעזרת המפיק אדם קספר. ההקלטות הופסקו בסוף החודש על מנת לאפשר לקורנל לבצע את סיבוב ההופעות היחידני שלו "Songbook" שהתבצע במקביל לסיבוב הופעות של הלהקה עצמה. הלהקה סיימה את החוזה שלה עם הלייבל "A&M" אחרי שהוציאה את אלבום האוסף "Telephantasm" ואלבום ההופעה "Live on I-5" עם הלייבל הנ"ל, והחליטה לפנות לדרך אחרת. אף על פי שהמתופף קמרון הכריז כי האלבום יצא ב-2011, הקלטות האלבום נמשכו מעבר לזמן המצופה. באוקטובר 2011 הכריז קורנל כי הלהקה תחזור לעבוד באולפן על האלבום בדצמבר של אותה השנה וכי רוב האלבום גמור. במאי 2012 הכריזה הלהקה שהם ככל הנראה יוציאו את האלבום באוקטובר. ב-17 בספטמבר 2012 הכריזה הלהקה כי שם האלבום יהיה "King Animal" והוא יצא ב-13 בנובמבר 2012, ובנוסף הסבירה הלהקה כי שם האלבום ממחיש לדבריהם כיצד בתחילה הייתה הלהקה "דג גדול בבריכה קטנה, והתפתחה. הייתה לנו את ההרגשה כי זה היה ארבעתינו נגד העולם. תחושה זו ליוותה אותנו מתחילת הדרך. ובאופן מוזר, אחרי כל השנים שעברו, תחושה זו נשמרה. שם האלבום הוא ביטוי הרגשה זו." מילות השירים נכתבו על ידי כריס קורנל (למעט היכן שמצוין אחרת).  בתוכנית הטלוויזיה האמריקאית "Live from the Artists Den" מתוך אולפן הרדיו של 89X CIMX של דטרויט/וינסודר מאט קמרון – תופים, קלידים (רצועות 5 ו-12), קולות רקע (רצועה 8) כריס קורנל – שירה, גיטרת קצב קים ת'איל – גיטרה מובילה, מנדולינה (רצועה 4) בן שפרד – בס, גיטרת קצב (רצועה 7), קולות רקע (רצועה 8) אדם קספר – פסנתר (רצועה 6), טמבורה (רצועה 4) ג'ף מקגארת' – חצוצרה (רצועה 4 ו-9) גרג פאוארס – טנור וטרומבון באס (רצועות 4 ו-9) בראד סטיבנס – טנור וסקסופון באריטון (רצועה 9) בובה דופרי (גיטריסט להקת "Void") – גיטרת Stun (רצועה 8) בולט – שירת רקע (רצועה 9) מייק מקגריידי – גיטרה נוספת (רצועה 12) אדם קספר – הפקה סאונדגארדן – הפקה ג'ואי בארסי – מיקסינג, עוזר הפקה נייט יצ'ינו – טכנאי סאם הופסטד – טכנאי ג'וש אוונס – טכנאי, עוזר אולפן ג'יי פולט – עוזר אולפן נייל הונדט – עוזר אולפן גרג קיפלינגר – עוזר אולפן ג'ון מורקאווה – עוזר מיקסינג כריס קורנל – הקלטות טד ג'נסן – מאסטרינג ג'וש גרהאם – ציור עטיפת אלבום, צילום ועיצוב העטיפה דון ואנקליב – צילום הלהקה מידע על האלבום King Animal באתר MusicBrainz מידע על האלבום King Animal באתר AllMusic האלבום King Animal באתר Discogs